कोई स्टूडेंट बना चुलबुल पांडे, तो कोई बना देवदास
: Pakistan Lahore University Bollywood Day Celebration पाकिस्तान की लाहौर यूनिवर्सिटी ऑफ मेनेजमेंट साइंस (LUMS) ने हालही में 'बॉलीवुड डे' सेलिब्रेट किया है
पाकिस्तान की लाहौर यूनिवर्सिटी ऑफ मेनेजमेंट साइंस (LUMS) ने हालही में 'बॉलीवुड डे' सेलिब्रेट किया है। इस फंक्शन से जुड़ा एक वीडियो सोशल मीडिया पर सामने आया है, जिसमें यूनिवर्सिटी के कई स्टूडेंट्स बॉलीवुड सितारों के रंग में रंगे नजर आ रहे हैं। इस वीडियो में यूनिवर्सिटी के कई स्टूडेंट बॉलीवुड के अलग अलग अवतार में दिखाई दिए।
पाकिस्तानी स्टूडेंट्स ने मचाया धमाल 
वीडियो की शुरुआत होती है फिल्म 'हेरा फेरी' के सबसे फेमस कैरेक्टर बाबू भैया से, फिर एक स्टूडेंट शाहरुख खान की फिल्म देवदास के देव बाबू के किरदार में नजर आ रहा है तो एक स्टूडेंट सलमान खान की फिल्म दबंग के लुक में है। कोई 'मैं हूं ना' की सुष्मिता सेन तो कोई 'लगान' का आमिर खान के किरदार में दिखाई दिया। वहीं, एक लड़की ने आलिया भट्ट की बखूबी नकल उतारी। वह आलिया की डेब्यू फिल्म स्टूडेंट ऑफ द ईयर के उनके कैरेक्टर शनाया सिंघानिया के रोल में नजर आईं।
फैंस ने दिए रिएक्शन 
अब सोशल मीडिया पर भारत और पाकिस्तान के कुछ लोग इस वीडियो को पसंद कर रहे हैं तो वहीं कुछ लोगों ने इस वीडियो को देख छात्रों और यूनिवर्सिटी की आलोचना की है। पाकिस्तान के एक ट्विटर यूजर ने कमेंट कर लिखा, 'उन्हें इस तरह देखकर बहुत बुरा लगा।' तो वहीं दूसरे यूजर ने सपोर्ट करते हुए लिखा, 'क्यों? क्या उन्होंने ऐसा करके कोई अपराध किया है? उन्होंने यह सिर्फ एंटरटेनमेंट के लिए किया है।' खैर, इस वीडियो को देख कर लग रहा की वहां के स्टूडेंट्स ने इसे खूब एन्जॉय किया है।